Echipa Tampa Bay Lightning a învins pe propriul patinoar, cu scorul de 3-1, formaţia Boston Bruins, într-o partidă disputată miercuri seara în Liga profesionistă nord-americană de hochei pe gheaţă (NHL), potrivit Agerpres.
Brayden Point, Nikita Kucerov şi Mitchell Chaffe au marcat golurile francizei din Florida, care a obţinut opt victorii în ultimele zece meciuri disputate.
Boston Bruins, ocupanta locului secund în Conferinţa de Est, a ratat ocazia a-şi asigura calificarea în play-off-ul Cupei Stanley, pe care o putea obţine în cazul unui succes pe Amalie Arena din Tampa.
Într-un alt meci desfăşurat miercuri în NHL, Ottawa Senators a învins formaţia Buffalo Sabres, cu scorul de 6-2, în deplasare.
Canadienii au obţinut cu această ocazie a treia lor victorie consecutivă.